Շայգըրլ

**Բլեյն Մյուզ** (,), առավել հայտնի իր բեմական **Շայգըրլ** (*Shygirl*) կեղծանունով, անգլիացի ռեփեր, դիջեյ, երգչուհի, երգերի հեղինակ, «Nuxxe» ձայնագրման ընկերության համահիմնադիր և համաղեկավար։ Շայգըրլի երաժշտությունը ներառում է հիփ հաուսի, ինդասթրիալ հիփ հոփի և գրայմի տարրեր։ Նա կապված է նաև հիպերփոփ երաժշտական ասպարեզի հետ։ Շայգըրլը հայտնի դարձավ իր մտերիմ ընկեր Sega Bodega-ի հետ համագործակցությամբ, ինչպես նաև այլ հայտնի պրոդյուսերների ու երգիչների հետ, ինչպիսիք են՝ Արկան, Սոֆին և Բյորկը։ Նա գրավեց հանրաճանաչ կատարողների, այդ թվում՝ Ռիհաննայի ուշադրությունը, ով օգտագործեց «Nuxxe»-ի տարբեր ստեղծագործություններ իր Fenty Beauty-ի գովազդներում և նորաձևության ցուցադրություններում։

## Կենսագրություն և կարիերա
Շայգըրլը ծնվել է Լոնդոնի հարավում և մեծացել Բլեքհիթ շրջանում։ Նա սովորել է Բրիստոլի համալսարանում։ Իր առաջին սինգլը՝ «Want More»-ը, թողարկել է 2016 թվականին՝ Sega Bodega-ի պրոդյուսերությամբ։ Սա «Nuxxe» լեյբլի առաջին երգն էր, որը նա հիմնադրել էր Sega Bodega-ի և Coucou Chloe-ի հետ։ 2017 թվականին նա շարունակեց համագործակցել Sega Bodega-ի հետ՝ թողարկելով «MSRY» և «NVR» սինգլները։ Նույն տարվա սկզբին նա մասնակցեց Sega Bodega-ի «CC» երգի ձայնագրմանը։ 2018 թվականի մայիսին Շայգըրլը թողարկեց իր դեբյուտային EP-ն՝ «Cruel Practice»-ը, «Nuxxe» լեյբլով։ EP-ն դրական արձագանքներ ստացավ Pitchfork, Crack Magazine և Tiny Mix Tapes պարբերականներից։ Նա մասնակցեց Արկայի «Watch» երգին, որը ներառված էր 2020 թվականի «KiCk i» ալբոմում։ Ավելի վաղ նրանք համագործակցել էին «Unconditional» երգի վրա, որի ողջ հասույթը տրամադրվել էր Black Lives Matter և Inquest UK կազմակերպություններին։ 2020 թվականի նոյեմբերին Շայգըրլը թողարկեց իր երկրորդ EP-ն՝ «ALIAS»-ը, Because Music լեյբլով։ Այս EP-ն նույնպես դրական արձագանքներ ստացավ Pitchfork, Վոգ և NME ամսագրերից։ «ALIAS»-ը ընդգրկվեց 2020 թվականի լավագույն EP-ների ցանկում MusicNGear երաժշտական ​​հրատարակությունի կողմից։

2021 թվականի ամռանը Շայգըրլը վերադարձավ «Blu» ներկայացումով և «BDE» սինգլով՝ Slowthai-ի հետ համագործակցությամբ։ Սեպտեմբերին նա հայտնվեց Լեդի Գագայի «Dawn Of Chromatica» ռեմիքս ալբոմում՝ Mura Masa-ի հետ միասին ստեղծելով «Sour Candy» երգի ռեմիքսը։

2022 թվականին հունվարին FKA Twigs-ը թողարկեց «Caprisongs» միքսթեյփը, որտեղ Շայգըրլը մասնակցեց «papi bones» երգի ձայնագրմանը։ Մայիսի 4-ին, իր ծննդյան օրը, նա ներկայացրեց իր դեբյուտային ալբոմի՝ «Nymph»-ի թիզերը, իսկ 10 մայիսին թողարկվեց ալբոմի առաջատար սինգլը՝ «Firefly»։ 2022 թ. հունիսի 6-ին Շայգըրլը թողարկեց «Come For Me» սինգլը, որը պրոդյուսերել էր Արկան և սկզբում նախատեսված էր նրա ալբոմների շարքի համար։ 2022 թվականի հուլիսի 20-ին թողարկվեց նրա դեբյուտային ալբոմի՝ «Nymph»-ի երրորդ սինգլը՝ «Coochie (a Bedtime Story)»։ Գրեթե մեկուկես ամիս անց՝ սեպտեմբերի 1-ին, հրապարակվեց չորրորդ սինգլը՝ «Nike»-ը, որը Շայգըրլը հետագայում կատարեց COLORS շոուում։ Ալբոմի թողարկումից երեք օր առաջ հրապարակվեց առաջատար սինգլը՝ «Shlut», որի համար նկարահանվել էր NSFW-տեսահոլովակ, հասանելի Օնլիֆանսում և ցուցադրված օֆլայն ձևաչափով։

2022 թվականի սեպտեմբերի 30-ին «Nymph» ալբոմը թողարկվեց բոլոր խոշոր սթրիմինգային հարթակներում և հասանելի դարձավ նաև վինիլային սկավառակի, կոմպակտ սկավառակի և աուդիոկասետի ձևաչափերով։ 2023 թվականին Շայգըրլը հայտարարեց, որ պատրաստվում է թողարկել իր ալբոմի դելյուքս տարբերակը, որը ներառելու է ռեմիքսներ։ Այդ ձայնագրության մեջ մասնակցել են Բյորկը, Արկան, Eartheater-ը, Թինաշեն, Սևդալիզան, Էրիկա դե Կասիերը, Fatima Al Qadiri-ն և Deto Black-ը։ Դելյուքս տարբերակը նախապես ներառում էր չորս սինգլ, իսկ ամբողջական ալբոմը թողարկվեց 2023 թվականի ապրիլի 14-ին (թվային տարբերակ) և հունիսի 30-ին (վինիլային տարբերակ)։

2023 թվականի հուլիսի 28-ին թողարկվեց «Nymph In The Wild» EP-ն, որը ներառում էր երկու ռեմիքս Շայգըրլի նախկինում թողարկված «Coochie (a Bedtime Story)» և «BB» երգերի վրա, ինչպես նաև երկու երգերի կենդանի կատարումներ «Nymph_o»-ից։

## Ծանոթագրություններ

Կատեգորիա:Անգլիացի երգչուհիներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Հիփ հոփ երաժիշտներ
Կատեգորիա:Անգլիացի ռեփերներ
Կատեգորիա:Անգլիացի դիջեյներ
Կատեգորիա:Բեմական կեղծանուններ
Կատեգորիա:Բրիտանացի երգահաններ